Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2023.gada 8. decembra sēdē

**Atklāts konkurss**

**“Elektroautobusu ātrās lieljaudas elektrouzlādes iekārtu piegāde un iestatīšana”**

Identifikācijas Nr. RS/2023/76

**NOLIKUMS**



**Rīga**

**2023**

1. **VISPĀRĪGĀ INFORMĀCIJA**
2. **Iepirkuma priekšmets, iepirkuma procedūras veids**
	1. Iepirkuma priekšmets – elektroautobusu ātrās lieljaudas elektrouzlādes iekārtu piegāde un iestatīšana.
	2. Iepirkuma nomenklatūras CPV kods – 31681500-8 (Uzlādes ierīces);
	3. Iepirkuma procedūras veids – atklāts konkurss saskaņā ar Sabiedrisko pakalpojumu sniedzēju iepirkumu likumu.
	4. Iepirkuma paredzamā kopējā līguma cena ir līdz EUR: 1 100 000,00 (viens miljons simts tūkstoši euro), neskaitot pievienotās vērtības nodokli (turpmāk – PVN).
	5. Iepirkumā paredzēto darbu finansēšanai plānots piesaistīt Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.2.i. investīcijas "Videi draudzīgi uzlabojumi Rīgas pilsētas sabiedriskā transporta sistēmā" 1.1.1.2.i.1. pasākuma līdzfinansējumu.
	6. Saskaņā ar piešķirtā Eiropas Savienības finansējuma apjomu, Pasūtītājam ir tiesības izslēgt vai samazināt daļu veicamos darbus. Gadījumā, ja netiek piešķirts finansējums, Pasūtītājam ir tiesības neslēgt iepirkuma līgumu ar izraudzīto Pretendentu.
3. **Iepirkuma identifikācijas numurs:** Iepirkuma identifikācijas numurs - RS/2023/76.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tel. +371 67104791, +371 28366242, e-pasts – Alena.Kamisarova@rigassatiksme.lv.

1. **Paziņojums par līgumu:**

Paziņojums par līgumu tiek publicēts Iepirkumu uzraudzības tīmekļvietnē [www.iub.gov.lv](http://www.iub.gov.lv) un Eiropas Savienības oficiālajā vēstnesī.

1. **Piedāvājumu iesniegšanas un atvēršanas vieta, datums, laiks un kārtība**
	1. Piedāvājumi atklātā konkursā ir iesniedzami tikai elektroniski, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo Elektronisko iepirkumu sistēmas e-konkursu apakšsistēmu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem atklāta konkursa nolikuma prasībām.
	2. Piedāvājumu iesniegšanas termiņš ir līdz 2024. gada 24. janvāra plkst. 10.00.
	3. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Piedāvājuma grozījumi vai atsaukums jāiesniedz tikai elektroniski, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo Elektronisko iepirkumu sistēmas e-konkursu apakšsistēmu.
	4. Iepirkuma komisija atver iesniegtos piedāvājumus – 2024. gada 24. janvārī plkst. 15.00.
	5. Piedāvājumu atvēršana notiek izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
2. **Piedāvājuma nodrošinājums**
	1. Piedāvājuma nodrošinājums tiek noteikts **20 000,00 EUR**(divdesmit tūkstoši *euro*, 0 centi). Piedāvājuma nodrošinājums jāiesniedz kā viens no zemāk minētajiem variantiem:
		1. bankas garantija (paraugs nolikuma pielikumā Nr.1) par nodrošinājuma summas izmaksāšanu par labu Pasūtītājam, ja iestājas nolikuma 7.5.punktā minētie apstākļi. Piedāvājuma nodrošinājumam ir jābūt spēkā no nolikuma 6.4.punktā minētās piedāvājuma atvēršanas dienas līdz nolikuma 7.4.punktā noteiktajam termiņam.
		2. apdrošināšanas polise, kurā obligāti jābūt iekļautiem šādiem nosacījumiem:
			1. apdrošinātājs apņemas samaksāt piedāvājuma nodrošinājuma apmēram atbilstošu naudas summu 5 (piecu) darba dienu laikā pēc attiecīgas prasības no Pasūtītāja saņemšanas nolikuma 7.5.punktā norādītajos gadījumos. Pasūtītājam nav nepieciešams pierādīt vai dot pamatojumu, vai iemeslus savai prasībai, un pretendentam nav tiesību apspriest šo prasību;
			2. apdrošināšanas polise ir spēkā līdz nolikuma 7.4.punktā norādītajam termiņam;
			3. nav noteikts pašrisks piedāvājuma nodrošinājuma summas izmaksas Pasūtītājam gadījumā;
			4. apdrošinātājs apliecina, ka pretendents ir veicis apdrošināšanas prēmijas samaksu pilnā apmērā. Ja apdrošināšanas polisē šāds apliecinājums nav iekļauts, pretendentam kopā ar polisi jāiesniedz dokuments, kas apliecina apdrošināšanas prēmijas samaksu pilnā apmērā (bankas vai apdrošināšanas polises izdevēja apliecinājums par prēmijas samaksu pilnā apmērā vai apdrošināšanas polises izdevēja apliecinājums par polises spēkā esamību);
		3. bankas apliecinājums par naudas iemaksu RP SIA “Rīgas satiksme” kontā Nr. LV53PARX0006048640067, maksājuma uzdevumā norādot “Piedāvājuma nodrošinājums atklātam konkursam “Elektroautobusu ātrās lieljaudas elektrouzlādes iekārtu piegāde un iestatīšana”, identifikācijas Nr. RS/2023/76;
	2. Ja pretendents izvēlējies iesniegt piedāvājuma nodrošinājumu nolikuma 7.1.1. vai 7.1.2.punktā norādītajā veidā, tad piedāvājuma nodrošinājums Elektronisko iepirkumu sistēmas e-konkursu apakšsistēmā iesniedzams kā e-dokuments ar drošu elektronisko parakstu un laika zīmogu.
	3. Ja pretendents ir vairāku personu apvienība, tad nolikuma 7.1.punkta prasībām atbilstošu piedāvājuma nodrošinājumu var iesniegt viens vai vairāki apvienības dalībnieki ar nosacījumu, ka kopējai apvienības nodrošinājumu summai jāatbilst nolikuma 7.1.punktā paredzētajam apmēram.
	4. Piedāvājuma nodrošinājumam ir jābūt spēkā līdz īsākajam no šādiem termiņiem:
		1. **6 (sešus) mēnešus**, skaitot no nolikuma 6.4.punktā minētās piedāvājumu atvēršanas dienas;
		2. līdz iepirkuma līguma noslēgšanai.
	5. Nodrošinājuma devējs (banka, apdrošinātājs) izmaksā Pasūtītājam, vai Pasūtītājs ietur pretendenta iemaksāto piedāvājuma nodrošinājuma summu, ja pretendents atsauc savu piedāvājumu laikā, kamēr ir spēkā piedāvājuma nodrošinājums, vai ja saskaņā ar piedāvājumu izvēles kritēriju izraudzītais pretendents nenoslēdz līgumu nolikumā noteiktajā termiņā.

**II PIEDĀVĀJUMU NOFORMĒŠANAS, IESNIEGŠANAS KĀRTĪBA, INFORMĀCIJAS APMAIŅA**

1. Prasības attiecībā uz piedāvājuma noformējumu un iesniegšanu:
	1. Atklāta konkursa piedāvājums jāiesniedz elektroniski Elektronisko iepirkumu sistēmas e-konkursu apakšsistēmā (turpmāk - Apakšsistēma), ievērojot šādas pretendenta izvēles iespējas:
		1. Apakšsistēmas piedāvātos rīkus, aizpildot minētās sistēmas Apakšsistēmā konkursa sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
		3. elektroniski sagatavoto piedāvājumu šifrējot ārpus Apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	2. Sagatavojot piedāvājumu, pretendents ievēro, ka:
		1. Piedāvājuma dokumenti jāpievieno tam paredzētajā konkursa profila sadaļā;
		2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektroniskās iepirkumu sistēmas piedāvāto elektronisko parakstu.
	3. Piedāvājuma dokumenti jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (~u) pārstāvības (paraksta) tiesības.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas Apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jānodrošina iesniegtā piedāvājuma atšifrēšana.
	5. Piedāvājuma dokumenti sastāv no garantijas vēstules (paraugs nolikuma 1.pielikumā), pieteikuma (paraugs nolikuma 2.pielikumā) pretendenta atlases dokumentiem un pretendenta piedāvājuma (tehniskā piedāvājuma forma nolikuma 3.pielikumā un finanšu piedāvājuma forma nolikuma 4.pielikumā).
	6. Pretendenti piedāvājuma dokumentus sagatavo atbilstoši atklāta konkursa nolikumā izvirzītajām prasībām.
	7. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 6.septembra noteikumiem Nr.558 „Dokumentu izstrādāšanas un noformēšanas kārtība”.
	8. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
	9. Pretendents sedz visas izmaksas, kas saistītas ar piedāvājuma sagatavošanu un iesniegšanu Pasūtītājam.
2. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski.
	2. Iepirkuma komisijai ir tiesības pieprasīt papildus informāciju, lai precizētu datus par iesniegtajiem pretendentu atlases dokumentiem un tehnisko vai finanšu piedāvājumu, kā arī pieprasīt pretendentam uzrādīt iesniegto dokumentu kopiju oriģinālus.
	3. Ieinteresētie piegādātāji var saņemt iepirkuma procedūras dokumentus un ar tiem iepazīties Pasūtītāja interneta vietnē www.rigassatiksme.lv, sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
	4. Iepirkuma komisija pēc iespējamā pretendenta rakstveida pieprasījuma, ja šis pieprasījums saņemts laikus, sagatavo papildus informāciju par konkursa nolikumu un 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, nosūta šo informāciju iespējamam pretendentam, kurš pieprasījis informāciju. Vienlaikus ar papildus informācijas nosūtīšanu iespējamam pretendentam, šī informācija tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).
	5. Iepirkuma komisija var izdarīt grozījumus konkursa nolikumā, par tiem nosūtot paziņojumus Iepirkumu uzraudzības birojam. Ne vēlāk kā vienu dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai, informācija par grozījumiem tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).

**III INFORMĀCIJA PAR IEPIRKUMA PRIEKŠMETU**

1. **Iegādes priekšmets un apjoms:**
	1. Pretendents (izpildītājs) nodrošina elektroautobusu 7 (septiņu) ātrās lieljaudas elektrouzlādes iekārtu (turpmāk – elektrouzlādes iekārtas) piegādi un iestatīšanu, elektrouzlādes iekārtu apkopi un uzturēšanu garantijas laikā, kā arī elektrouzlādes iekārtu programmnodrošinājuma uzturēšanu garantijas laikā, saskaņā ar Tehniskajā specifikācijā (nolikuma 3.pielikums) paredzēto. Elektrouzlādes punktu atrašanās vietās:
* Rīga, Airītes iela 7 (kad. apz. 0100 117 0051) – 1 gab.,
* Kleistu iela 28 (kad. apz. 0100 080 0916) – 1 gab.,
* Atlantijas iela b/n (kad. apz. 0100 111 1018) – 1 gab.,
* Abrenes iela b/n (kad. apz. 0100 040 0027) – 2 gab.,
* Murjāņu iela 58 (kad. apz. 0100 092 0641) – 1 gab.
* Transportlīnijas punkts “Višķi” (Maskavas iela 429B, Rīga) – 1 gab.
	1. Pēc Pasūtītāja pieprasījuma Izpildītājs garantijas laikā veic nepieciešamos remontdarbus, kas neietilpst garantijas nosacījumos, un programmnodrošinājuma pielāgošanas papildus darbus.
	2. Elektrouzlādes iekārtu apraksts ir norādīts Tehniskajā specifikācijā (nolikuma 3.pielikums).
	3. Iepirkumā paredzētās piegādes un darbi jāveic saskaņā ar Tehniskajā specifikācijā (nolikuma 3.pielikums) un līguma projektā (nolikuma 5.pielikums) norādīto kārtību un termiņiem.
	4. Norēķini starp Pasūtītāju un izpildītāju par sniegto pakalpojumu tiek veikti līguma projektā (nolikuma 5.pielikums) paredzētajā kārtībā.
	5. Piedāvājuma variantu iesniegšanu Pasūtītājs nepieļauj.

**IV PRETENDENTU ATLASES PRASĪBAS**

1. **Pretendentu izslēgšanas noteikumi**
	1. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Sabiedrisko pakalpojumu sniedzēju iepirkumu likuma 48.panta otrās daļas 1.-7. un 10.-14.punktā noteiktajiem gadījumiem.
	2. Papildus nolikuma 13.1.punktā minētajam, Pasūtītājs ir tiesīgs izslēgt pretendentu no dalības konkursā, saskaņā ar Sabiedrisko pakalpojumu sniedzēju iepirkumu likuma 48.panta otrās daļas 8. un 9.punktu.
	3. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Nolikuma 11.1. un 11.2. punktā minētie izslēgšanas nosacījumi attiecas uz visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 *euro*. Uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, attiecas Sabiedrisko pakalpojumu sniedzēju iepirkuma likuma 48.panta otrās daļas 1., 2., 3.punktā norādītie izslēgšanas nosacījumi, uz pretendenta patieso labuma guvēju attiecas Sabiedrisko pakalpojumu sniedzēju iepirkuma likuma 48.panta otrās daļas 1., 2. un 11.punktā norādītie izslēgšanas nosacījumi.
2. **Prasības profesionālās darbības veikšanai**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad starp apvienības dalībniekiem ir jābūt noslēgtai vienošanai par katram apvienības dalībniekam nododamo izpildāmo darbu daļu procentos no piedāvātās kopējās līguma summas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) **vai** jānoslēdz sabiedrības līgums, vienojoties par apvienības dalībnieku atbildības sadalījumu.
3. **Prasības attiecībā uz pretendenta saimniecisko un finansiāli stāvokli**
	1. Pretendentam jābūt stabiliem finanšu un saimnieciskās darbības rādītājiem, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējā apstiprinātā gada pārskata rezultātiem, raksturo:
		1. likviditātes koeficients (apgrozāmie līdzekļi/īstermiņa saistības) ir lielāks par 1,00 vai vienāds ar 1,00;
		2. pozitīvs pašu kapitāls.

Pretendentiem, kuri dibināti vēlāk un kuriem neviens gada pārskats nav apstiprināts, finanšu un saimnieciskās darbības rādītāju atbilstību nolikuma 13.1.1.punktam un 13.1.2.punktam norādītajam nosaka, pamatojoties uz pretendenta finanšu un saimnieciskās darbības pārskatu.

Ja pretendents ir apvienība, tad katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par iepirkuma līguma izpildi, ir jāatbilst nolikuma 13.1.punkta prasībām.

1. **Prasības tehniskajām un profesionālajām spējām**
	1. Pretendents ne vairāk kā 5 (piecos) iepriekšējos gados (2018., 2019., 2020., 2021., 2022.), kā arī 2023.gadā un periodā līdz piedāvājumu iesniegšanas brīdim ir veicis vismaz 3 (trīs) ātrās augšējās elektrouzlādes iekārtu piegādi.
	2. Pretendentam ir tiesības iestatīt piedāvātā ražotāja ātrās elektrouzlādes iekārtas, nodrošinot iekārtu garantijas saistību izpildi, sniedzot pilna apjoma apkopes un programnodrošinājuma uzturēšanas pakalpojumus iekārtu garantijas laikā.
	3. Pretendenta rīcībā ir vismaz viens speciālists, kuram ir tiesības veikt pretendenta piedāvātā ražotāja elektrouzlādes iekārtu iestatīšanas un uzturēšanas (apkopes) darbus, un kuram ne vairāk kā 5 (piecos) iepriekšējos gados (2018., 2019., 2020., 2021., 2022.), kā arī 2023.gadā un periodā līdz piedāvājumu iesniegšanas brīdim ir pieredze vismaz 3 (trīs) ātrās augšējās elektrouzlādes iekārtu iestatīšanā, un šo iekārtu iestatīšanas darbi ir pilnībā pabeigti un iekārtas ir nodotas ekspluatācijā.
	4. Ja pretendents (arī apvienība) plāno piesaistīt konkursa priekšmetā ietilpstošo pakalpojumu sniegšanai apakšuzņēmēju, kura sniedzamo pakalpojumu vērtība ir vismaz 10 000 *euro,* jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms (vērtība), un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.
	5. Pretendents (arī apvienība), lai apliecinātu kvalifikāciju vai nolikuma prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumu, kuru izpildei attiecīgās spējas ir nepieciešamas. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanās par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 12.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 12.1.punktam pārliecinās attiecīgo informāciju iegūstot publiskajā datubāzē;
	2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums. Gadījumā, ja vismaz viena apvienības dalībnieka finanšu rādītāji neatbilst nolikuma 13.1.punkta prasībām, vienošanās jānorāda apvienības dalībnieks (-i), kurš (-i) būs finansiāli atbildīgs (-i) par iepirkuma līguma izpildi;
	3. apliecinājums par pretendenta likviditātes koeficienta un pašu kapitāla rādītājiem pēdējā apstiprinātajā gada pārskatā un pretendenta pēdējā apstiprinātā gada pārskata sastāvdaļas – bilanču, peļņas vai zaudējumu aprēķinu un zvērināta revidenta ziņojuma, ja uz pretendentu attiecas pienākums iesniegt gada pārskatu zvērinātam revidentam pārbaudei saskaņā ar Gada pārskatu un konsolidēto gada pārskatu likumu, kopijas. Vēlāk dibinātiem pretendentiem, kuriem neviens gada pārskats nav apstiprināts, ir jāiesniedz aktuālais finanšu un saimnieciskās darbības pārskats, no kura pasūtītājam ir iespējams pārliecināties par pretendenta atbilstību nolikuma 13.1.1. un 13.1.2. punkta prasībām.
	4. ja pretendents ir apvienība, tad katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par iepirkuma līguma izpildi jāiesniedz 15.3.punktā norādītā informācija;
	5. informācija par pretendenta veiktajām piegādēm, saskaņā ar nolikuma 14.1.punktā noteiktajām prasībām, aizpildot tabulu:

|  |  |  |  |  |
| --- | --- | --- | --- | --- |
| Nr. | Piegādes priekšmets (norādot iekārtas) | Līguma izpildes gads | Pasūtītājs, piegādes adrese | Pasūtītāja kontaktinformācija |
|  |  |  |  |  |

un **obligāti pievienojot** darbu pasūtītāju izziņas (atsauksmes) par visām sarakstā norādītajām piegādēm, kurās tie apliecina pretendenta pieredzi piegādes veikšanā (ja pretendents objektīvu iemeslu dēļ nevar iesniegt pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām);

* 1. dokumenti, kas apliecina pretendenta un tā rīcībā esošā speciālista tiesības atbilstoši nolikuma 14.2. un 14.3.punkta prasībām. Attiecībā par speciālista pieredzi iekārtu iestatīšanā saskaņā ar 14.3.punktu informācija iesniedzama, aizpildot tabulu:

|  |  |  |  |  |
| --- | --- | --- | --- | --- |
| Nr. | Pakalpojuma apraksts (norādot informāciju par iekārtām) | Līguma izpildes gads, tajā skaitā iekārtu nodošanas ekspluatācijā datums | Pasūtītājs, pakalpojuma sniegšanas adrese | Pasūtītāja kontaktinformācija |
|  |  |  |  |  |

un **obligāti pievienojot** darbu pasūtītāju izziņas (atsauksmes) par visiem sarakstā norādītajiem pakalpojumiem, kurās tie apliecina speciālista pieredzi (ja pretendents objektīvu iemeslu dēļ nevar iesniegt pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām)

* 1. nolikuma 14.3.punktā norādītā speciālista apliecinājumu par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par konkursa uzvarētāju, un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 14.3.punktā norādīto speciālistu.
	2. nolikuma 14.4.punktā minētās vienošanās kopija, ja pretendents darbu izpildē plāno piesaistīt apakšuzņēmēju, kura sniedzamo pakalpojumu vērtība ir vismaz 10 000 *euro*, pievienojot informāciju par apakšuzņēmēja paraksta tiesīgajām amatpersonām. Ja apakšuzņēmējs ir ārvalstu persona, tam jāiesniedz reģistrācijas apliecības kopija, kas apliecina atbilstību nolikuma 12.1.punktam. Attiecībā uz Latvijas Republikā Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību 12.1.punktam pārliecinās attiecīgo informāciju iegūstot publiskajā datubāzē. Ja apakšuzņēmējs ir ārvalstu persona un nav reģistrēts Latvijas Republikas.
	3. Ņemot vērā, ka Sabiedrisko pakalpojumu sniedzēju iepirkumu likuma izpratnē apakšuzņēmējs ir arī pretendenta apakšuzņēmēja piesaistīta vai nolīgta persona, kura sniedz pakalpojumus, kas nepieciešami Pasūtītāja noslēgtā pakalpojuma līguma izpildei, neatkarīgi no tā, vai šī persona pakalpojumu sniedz pretendentam vai citam apakšuzņēmējam (turpmāk nolikuma tekstā - apakšuzņēmēja apakšuzņēmējs), šajā punktā minētos dokumentus ir jāiesniedz arī attiecībā uz apakšuzņēmēja apakšuzņēmēju, ja tā sniedzamo pakalpojumu vērtība ir vismaz 10 000 *euro*.

Lai izvērtētu, vai apakšuzņēmēja sniedzamo pakalpojumu vērtība ir vismaz 10 000 *euro*, jāņem vērā, ka saskaņā ar Sabiedrisko pakalpojumu sniedzēju iepirkumu likumu apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.

* 1. nolikuma 14.5.punktā minētā apliecinājuma vai vienošanās kopiju par sadarbību konkrētā līguma izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām.
	2. dokuments, kas apliecina piedāvājuma nodrošinājumu nolikuma 7.1.punktā paredzētajā apmērā un kārtībā;
	3. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām**;**
	4. Ja pretendents ir apvienība, tad katram no apvienības dalībniekiem jāiesniedz visa nolikuma 15.1., 15.12.punktā paredzētā informācija. Savukārt, nolikuma 15.3., 15.4., 15.5., 15.6., 15.7., 15.11.punktā paredzēto informāciju var iesniegt viens vai vairāki no apvienības dalībniekiem atbilstoši šajos punktos noteiktajām prasībām, savukārt, 15.2., 15.8., 15.9., 15.10.punktā paredzēto informāciju (vai apliecinājumu) apvienības dalībnieki iesniedz kopā;
	5. Kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām (nolikuma IV.sadaļa) Pretendents ir tiesīgs iesniegt Eiropas vienoto iepirkuma procedūras dokumentu, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 *euro*, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, VI daļu “Noslēguma apliecinājumi”. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotais iepirkuma procedūras dokuments ir pieejams Elektronisko iepirkumu sistēmas tīmekļvietnē: [espd.eis.gov.lv](http://espd.eis.gov.lv/filter?lang=lv). Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām.
	6. Nolikuma 11.1., 11.2., 11.3. un 11.4.punktā norādīto izslēgšanas nosacījumu esamību iepirkuma komisija pārbauda attiecībā uz pretendentu, kuram būtu piešķiramas līguma slēgšanas tiesības, rīkojoties saskaņā ar [Sabiedrisko pakalpojumu sniedzēju iepirkumu likuma](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums%22%20%5Ct%20%22_blank) [48.](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums#p48) panta nosacījumiem un Starptautisko un Latvijas Republikas nacionālo sankciju likuma 11.1 panta nosacījumiem. Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi netiek pārbaudīti 13.4.punktā norādītajām personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, apakšuzņēmējiem un uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē.
	7. Pretendents var nomainīt apakšuzņēmēju, kura sniedzamo pakalpojumu vai būvdarbu vērtība ir vismaz 10 000 *euro*, vai personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ja tie atbilst nolikuma 11.1., 11.2. un 11.4.punktā norādītajiem izslēgšanas nosacījumiem. Ja pretendents 10 dienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām uz kuriem nav attiecināmi [Sabiedrisko pakalpojumu sniedzēju iepirkumu likuma](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums) 48. panta otrajā daļā noteiktie izslēgšanas iemesli, Pasūtītājs izslēdz pretendentu no turpmākas dalības iepirkuma procedūrā.

Ja uz pretendentu, apvienības biedru, ja pretendents ir apvienība, vai personālsabiedrības biedru, ja pretendents ir personālsabiedrība, vai uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, vai uz pretendenta patieso labuma guvēju ir attiecināmi Sabiedrisko pakalpojumu sniedzēju iepirkumu likuma 48. panta otrās daļas 1., 4., 5., 6., 7., 8., 9., 10., 11., 12., 13. un 14. punktā minētie izslēgšanas nosacījumi un nav piemērojami Sabiedrisko pakalpojumu sniedzēju iepirkumu likuma 48. panta ceturtās daļas 2., 3., 4., 5. un 6. punktā noteiktie izņēmumi, Pasūtītājs rīkojas atbilstoši Sabiedrisko pakalpojumu sniedzēju iepirkumu likuma 49.panta pirmajā, otrajā, trešajā un ceturtajā daļā noteiktajam.

**VI PIEDĀVĀJUMS**

1. Piedāvājumu veido tehniskais piedāvājums un finanšu piedāvājums.
2. Tehniskais piedāvājums sastāv no pretendenta piedāvāto elektrouzlādes iekārtu apraksta, pievienojot tehnisko dokumentāciju un informāciju atbilstoši Tehniskajā specifikācijā noteiktajam (atbilstoši Tehniskā piedāvājuma formai nolikuma pielikumā Nr.3). Pretendentam ir pienākums sniegt informāciju tādā apjomā, lai Pasūtītājs varētu pārliecināties par piedāvājuma atbilstību nolikuma prasībām.
3. Finanšu piedāvājums jāsagatavo atbilstoši nolikuma 4.pielikumā pievienotajai veidlapai. Attiecībā uz finanšu piedāvājumasagatavošanu pretendentam jāņem vērā, ka izmaksās jāiekļauj visas nodevas, nodokļi un pārējās izmaksas, kuras ir nepieciešamas un saistošas pretendentam, izņemot PVN, kā arī pieskaitāmie izdevumi un pārējās izmaksas, lai nodrošinātu konkursa priekšmetā minētā iepirkuma izpildi. Visām izmaksām jābūt norādītām *euro.* Visām cenām un izmaksām darbu daudzumu un izmaksu sarakstā jābūt norādītām ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. Pēc piedāvājumu atvēršanas iepirkuma komisija bez pretendentu klātbūtnes veic iesniegto piedāvājumu vērtēšanu – pretendentu piedāvājumu noformējuma pārbaudi, pretendentu atlases, tehnisko un finanšu daļu atbilstības pārbaudi.
2. Ja piedāvājuma dokumenti nav noformēti atbilstoši nolikuma prasībām, iepirkuma komisija, ņemot vērā iesniegto dokumentu trūkumu būtiskumu un/vai trūkumu ietekmi uz iespēju izvērtēt pretendenta atbilstību kvalifikācijas prasībām un piedāvājumu pēc būtības, ir tiesīga piedāvājumu nevērtēt.
3. Ja pretendents neatbilst nolikumā izvirzītajām kvalifikācijas prasībām vai pretendenta finanšu vai tehniskais piedāvājums neatbilst nolikumā noteiktajām prasībām, tā piedāvājums tiek noraidīts.
4. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, visiem piedāvājumiem pirms tam pārbaudot aritmētisko kļūdu neesamību.
5. Iepirkuma komisija pārbauda vai nav iesniegti nepamatoti lēti piedāvājumi un nepieciešamības gadījumā pieprasa skaidrojumu par piedāvāto cenu vai izmaksām saskaņā ar Sabiedrisko pakalpojumu sniedzēju iepirkumu likuma 59.pantu.
6. **Piedāvājuma izvēles kritērijs**
	1. **Piedāvājuma izvēles kritērijs ir saimnieciski visizdevīgākais piedāvājums,** kuru nosaka, ņemot vērā saimnieciski visizdevīgākā piedāvājuma izvērtēšanas kritēriji un to skaitliskās vērtības:

|  |  |
| --- | --- |
| **Saimnieciski visizdevīgākā piedāvājuma vērtēšanas kritēriji** | **Maksimālā skaitliskā vērtība****(punkti)** |
| **C** | Pretendenta piedāvātā cena EUR bez PVN par 7 elektrouzlādes iekārtu komplektu piegādi, iestatīšanu, apmācībām, apkopi (uzturēšanu) garantijas laikā, par programmnodrošinājumu un tā uzturēšanu garantijas laikā un licencēm (ja tādas nepieciešamas) (Finanšu piedāvājuma 1., 2. un 3.pozīcija) | **80** |
| **CR** | Pretendenta piedāvātās cenas EUR bez PVN par garantijas laikā nepieciešamo remontdarbu, kas neietilpst garantijas nosacījumos, veikšanu un programmnodrošinājuma pielāgošanas papildus darbiem : | **10** |
| CR1 | Cena EUR bez PVN plānveida remontdarbiem pamatojoties uz saskaņotu tāmi (brigādes 1 darba stunda) (Finanšu piedāvājuma 4.pozīcija) | 2 |
| CR2 | Cena EUR bez PVN reakcijai uz servisa pieteikumiem un pirmajai stundai pēc pieteikuma (izsaukuma) ārkārtas situācijas novēršanas remontdarbiem (brigādes 1 darba stunda) (Finanšu piedāvājuma 5.pozīcija) | 2 |
| CR3 | Cena EUR bez PVN remontdarbiem ārkārtas situācijas novēršanai (katra nākamā stunda pēc pirmās stundas) (brigādes 1 darba stunda) (Finanšu piedāvājuma 6.pozīcija) | 2 |
| CR4 | Cena EUR bez PVN programmnodrošinājuma pakalpojumi programmnodrošinājuma pielāgošanai (izstrādes stunda) (Finanšu piedāvājuma 7.pozīcija) | 4 |
| **G** | **Pamatgarantijas laika pagarinājums, kas pārsniedz minimāli noteikto garantijas termiņu****(attiecas uz iekārtām, to apkopi (uzturēšanu), programnodrošinājumu (t.sk. licencēm)):** |  |
| G1 | papildu viens gads Tehniskajā specifikācijā norādītajam pamatgarantijas laikam | 5 |
| G2 | papildu divi gadi Tehniskajā specifikācijā norādītajam pamatgarantijas laikam | 10 |
|  | Maksimālais iespējamais kopējā novērtējuma punktu skaits  | **100** |

* 1. Punktu skaits par **C; CR (CR1; CR2; CR3; CR4)** kritēriju, kuri tiek izmantoti saimnieciski visizdevīgākā piedāvājuma noteikšanā, tiek aprēķināts pēc šādas formulas:

C = , kur

C – Vērtēšanas kritērijā iegūtais punktu skaits;

 – viszemākā piedāvājuma cena;

– vērtējamā piedāvājuma cena;

N – kritērija maksimālā skaitliskā vērtība.

* 1. Ja pretendents piedāvā pamatgarantijas laika pagarinājumu vienu gadu papildus esošajam pamatarantijas laikam (**G1** kritērijs), pretendentam tiks piešķirti 5 punkti.
	2. Ja pretendents piedāvā pamatgarantijas laika pagarinājumu divus gadus papildus esošajam pamatarantijas laikam (**G2** kritērijs), pretendentam tiks piešķirti 10 punkti.
	3. Ja pretendents nepiedāvā pamatgarantijas laika pagarinājumu pretendents saņem 0 punktus.
	4. Par saimnieciski visizdevīgāko piedāvājumu komisija atzīst piedāvājumu, kurš ieguvis visaugstāko galīgo vērtējumu un kurš atbilst nolikuma prasībām. Maksimālais iegūstamais punktu skaits – 100 punkti.
	5. Gadījumā, ja divi pretendenti saņem vienādu novērtējumu, iepirkuma līguma slēgšanas tiesības tiek piešķirtas tam pretendentam, kurš saņēmis vairāk punktus C kritērijā.
	6. Komisija pieņem lēmumu par iepirkumu līguma slēgšanu vai pieņem lēmumu par konkursa izbeigšanu vai pārtraukšanu Ministru kabineta 2017.gada 28.marta noteikumos Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība” 4.nodaļā minētajos gadījumos.
	7. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu konkursā, informāciju nosūtot pa pastu, faksu vai elektroniski, izmantojot drošu elektronisko parakstu, vai pievienojot elektroniskajam pastam skenētu dokumentu, vai nododot personīgi.

**VIII IEPIRKUMA LĪGUMS, TĀ SAGATAVOŠANAS**

**UN NOSLĒGŠANAS KĀRTĪBA**

1. Iepirkuma līguma projekts ir pievienots nolikuma 5.pielikumā.
2. Iepirkumu komisijas lēmums un paziņojums par konkursa uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata.
3. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
4. Ja Sabiedrisko pakalpojumu sniedzēju iepirkumu likuma 65.panta septītajā daļā norādītajā termiņā, kurš tiek skaitīts no dienas, kad visi pretendenti informēti par konkursa rezultātiem, Iepirkumu uzraudzības birojs nesaņem pretendentu iesniegumus par Pasūtītāja pieņemto lēmumu, Pasūtītājs var slēgt līgumu ar izraudzīto pretendentu – konkursa uzvarētāju.
5. Iepirkuma līgums ar konkursa uzvarētāju tiks noslēgts pēc uzaicinājuma, kas nosūtīts uz konkursa uzvarētāja e-pasta adresi, parakstīt iepirkuma līgumu saņemšanas no Pasūtītāja. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc uzaicinājuma parakstīt iepirkuma līgumu saņemšanas no Pasūtītāja (līguma neparakstīšana šādā gadījumā tiek uzskatīta par atsacīšanos slēgt līgumus), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu, vai pārtraukt konkursu, neizvēloties nevienu piedāvājumu.
6. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība). Pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu, bet tas atsakās slēgt līgumu vai neparaksta to 5 (piecu) darba dienu laikā pēc uzaicinājuma parakstīt iepirkuma līgumu saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
7. Ja noteiktajā termiņā tiek saņemts Iepirkumu uzraudzības biroja aizliegums slēgt līgumu, Pasūtītājs rīkojas saskaņā ar tā norādījumiem.
8. Līgums satur visas vienošanās starp Pasūtītāju un izvēlēto konkursa uzvarētāju, atbilstoši nolikumā paredzētajam līguma projektam.
9. Līgumā starp Pasūtītāju un konkursa uzvarētāju var paredzēt atsevišķu līgumu noteikumu maiņu, ievērojot Sabiedrisko pakalpojumu sniedzēju iepirkumu likuma prasības un principus, ja tam piekrīt abas puses.

**IX IEPIRKUMU KOMISIJA**

1. Iepirkuma komisija ir tiesīga:
	1. pieprasīt no pretendentiem, kas piedalās konkursā, rakstiskus precizējumus par iesniegtajiem dokumentiem un piedāvājumu, ja tas nepieciešams piedāvājumu vērtēšanai un salīdzināšanai (tajā skaitā iepirkuma komisija ir tiesīga pieprasīt atsevišķu darbu veidu izvērstu kalkulāciju, lai noteiktu, vai šo darbu veidu izmaksās iekļautas visas saprātīgi paredzamās ar konkrēta darba izpildi saistītās izmaksas);
	2. veikt labojumus pretendentu piedāvājumos, ja tajos konstatētas aritmētiskas kļūdas un informēt par kļūdu labojumu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena;
	3. noteikt termiņu, līdz kuram pretendentam jāsniedz atbilde, ja komisija pieprasa, lai pretendents precizē informāciju par savu piedāvājumu;
	4. pieaicināt komisijas darbā speciālistus vai ekspertus ar padomdevēju tiesībām;
	5. neizskatīt un noraidīt piedāvājumus, ja pretendents nav iesniedzis šim nolikumam atbilstošus pretendenta novērtēšanas dokumentus vai piedāvājuma dokumenti neatbilst šajā nolikumā noteiktajām prasībām;
	6. lemt par konkursa termiņu pagarināšanu;
	7. normatīvajos aktos paredzētajos gadījumos izbeigt vai pārtraukt konkursu;
	8. noteikt konkursa uzvarētāju;
	9. citas tiesības saskaņā ar nolikumu un normatīvajiem aktiem.
2. Iepirkuma komisijai ir pienākumi:
	1. izskatīt un izvērtēt saskaņā ar konkursa nolikumu iesniegtos pretendentu piedāvājumus;
	2. Sabiedrisko pakalpojumu sniedzēju iepirkumu likumā paredzētajos gadījumos sniegt paskaidrojumus pretendentiem par nolikuma saturu un pieņemtajiem lēmumiem;
	3. citi pienākumi saskaņā ar nolikumu un normatīvajiem aktiem.

**X PRETENDENTA TIESĪBAS UN PIENĀKUMI**

1. Katram pretendentam Sabiedrisko pakalpojumu sniedzēju iepirkumu likumā paredzētajā kārtībā un termiņā ir tiesības pieprasīt Pasūtītājam un iepirkuma komisijai sniegt paskaidrojumus par konkursa nolikumu, pieprasīt izsniegt komisijas sēdes protokola, kurā atspoguļoti komisijas pieņemtie lēmumi, kopiju, pārsūdzēt Pasūtītāja un iepirkuma komisijas rīcību vai pieņemto lēmumu, kā arī citas tiesības un pienākumi saskaņā ar Sabiedrisko pakalpojumu sniedzēju iepirkumu likumu un citiem normatīvajiem aktiem.
2. Katrs pretendents, līdz ar piedāvājuma iesniegšanu, piekrīt visiem konkursa nolikumā minētajiem nosacījumiem un apņemas ievērot visus konkursa nolikumā minētos nosacījumus kā pamatu iepirkuma izpildei.

**PIELIKUMI**

1. pielikums – Garantijas vēstule (paraugs);

2. pielikums – Pieteikuma veidlapa;

3.pielikums – Tehniskā specifikācija (pēdējais aktualizācijas datums 08.11.2023.);

4.pielikums – Finanšu piedāvājuma veidlapa;

5.pielikums – Iepirkuma līguma projekts.

Iepirkuma komisijas priekšsēdētāja

*/elektroniski parakstīts/* K.Meiberga

1.pielikums
Atklāta konkursa nolikumam
“Elektroautobusu ātrās lieljaudas elektrouzlādes iekārtu piegāde un iestatīšana”

Identifikācijas Nr. RS/2023/76

**Garantijas vēstule (paraugs)**

Vieta, datums

Ievērojot to, ka **pretendents \_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pretendents) ir iesniedzis piedāvājumu atklātā konkursā “Elektroautobusu ātrās lieljaudas elektrouzlādes iekārtu piegāde un iestatīšana”, identifikācijas Nr. RS/2023/76 (turpmāk – Piedāvājums),

**garantijas devējs \_\_\_\_\_\_\_\_\_\_\_\_\_\_\_\_**,reģistrācijas Nr. \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Garantijas devējs) sniedz garantiju \_\_\_\_\_\_\_\_\_\_\_\_\_\_\_\_\_\_\_\_\_ *euro* **(summa cipariem un vārdiem)** apmērā.

Garantijas devējs apņemas samaksāt augstāk norādīto naudas summu 5 (piecu) darba dienu laikā pēc attiecīgas prasības no pasūtītāja **RP SIA “Rīgas satiksme”** (turpmāk – Pasūtītājs) saņemšanas, šādos gadījumos:

1. ja Pretendents Piedāvājuma spēkā esamības periodā atsauc savu piedāvājumu;
2. ja Pretendents, kļūstot par atklāta konkursa uzvarētāju, neparaksta iepirkuma līgumu Pasūtītāja noteiktajā termiņā.

Pasūtītājam nav nepieciešams pierādīt vai dot pamatojumu, vai iemeslus savai prasībai, un Pretendentam nav tiesību apspriest šo prasību. Visus izdevumus, kas saistīti ar garantijas izsniegšanu un samaksu, Pasūtītājam sedz Pretendents.

Saskaņā ar šo garantiju Garantijas devējam ir pienākums, iestājoties iepriekš minētajiem gadījumiem, samaksāt Pasūtītājam pēc Pasūtītāja pirmā rakstiskā pieprasījuma (5 (piecu) darba dienu laikā no pieprasījuma saņemšanas), tādu summu, kādu Pasūtītājs pieprasa, taču nepārsniedzot augstāk norādīto pilno garantijas summu. Savā pieprasījumā Pasūtītājs norāda, kurš no augstāk minētajiem gadījumiem ir iestājies.

Garantijas devēja saistības ir negrozāmas un bezierunu, nekādas darbības vai nosacījumi nevar ietekmēt garantijas spēkā esamību.

Šī garantija ir spēkā līdz īsākajam no šādiem termiņiem:

1. Piedāvājuma nodrošinājuma spēkā esamības termiņā – 6 (sešus) mēnešus, skaitot no Piedāvājuma atvēršanas dienas beigām, kas noteikts, sākot no atklāta konkursa nolikuma 6.4.punktā minētās Piedāvājumu atvēršanas dienas;
2. līdz iepirkumu līgumu noslēgšanai.

Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi (URDG 758), regulē Latvijas Republikas likums.

Visus strīdus saistībā ar šo garantiju izskata Latvijas Republikas tiesas.

Garantija ir sastādīta 2 (divos) eksemplāros, to saņēmēji:

1. Garantijas devējs (1 eksemplārs);
2. RP SIA “Rīgas satiksme” (1 eksemplārs).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Garantijas devēja vārdā

 2.pielikums
Atklāta konkursa nolikumam
“Elektroautobusu ātrās lieljaudas elektrouzlādes iekārtu piegāde un iestatīšana”

Identifikācijas Nr. RS/2023/76

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos atklātā konkursā**

“Elektroautobusu ātrās lieljaudas elektrouzlādes iekārtu piegāde un iestatīšana”,

identifikācijas Nr. RS/2023/76

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar atklāta konkursa nolikumu un tā pielikumiem, mēs atbilstoši nolikuma prasībām iesniedzam piedāvājumu un apliecinām savu atbilstību atklāta konkursa nolikuma prasībām.

Iesniedzot piedāvājumu, mēs apliecinām, ka esam iepazinušies ar atklāta konkursa dokumentos noteiktajām prasībām, sapratuši tās, atzīstam tās par izpildāmām un pilnībā piekrītam visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus atklāta konkursa nolikumam pievienotā līguma projektā noteiktos nosacījumus.

Ar šo mēs apstiprinām, ka mūsu piedāvājums ir spēkā **6 (sešus) mēnešus**, skaitot no datuma, kas atklāta konkursa nolikumā ir noteikts kā piedāvājumu iesniegšanas pēdējais termiņš.

Ar šo apliecinām, ka visa dokumentācija, kas iesniegta kopā ar šo pieteikumu, ir patiesa un var tikt pārbaudīta attiecīgās institūcijās, bankās un pie uzņēmuma klientiem.

Pretendenta vai visu piegādātāju apvienības dalībnieku (gadījumā, ja pretendents ir personu apvienība) vai pretendenta piesaistītā apakšuzņēmēja atbilstība mazā vai vidējā uzņēmuma definīcijai atbilstoši Eiropas Komisijas 2014.gada regulas Nr.651/2014 1.pielikuma 2.pantam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Jānorāda uzņēmuma nosaukums un vārds “atbilst” vai “neatbilst”.*

*Piemēram: Pretendents SIA “xxx” – atbilst. Pretendenta dalībnieks SIA “xxx” – neatbilst.)*

Informējam, ka uzņēmuma patiesais labuma guvējs ir - [[1]](#footnote-2)

Informējam, ka persona, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[2]](#footnote-3)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

3.pielikums
Atklāta konkursa nolikumam
“Elektroautobusu ātrās lieljaudas elektrouzlādes iekārtu piegāde un iestatīšana”

Identifikācijas Nr. RS/2023/76

**Tehniskā specifikācija**

(atsevišķā failā)

4.pielikums
Atklāta konkursa nolikumam
“Elektroautobusu ātrās lieljaudas elektrouzlādes iekārtu piegāde un iestatīšana”

Identifikācijas Nr. RS/2023/76

**Finanšu piedāvājums**

(atsevišķā failā)

5.pielikums
Atklāta konkursa nolikumam
“Elektroautobusu ātrās lieljaudas elektrouzlādes iekārtu piegāde un iestatīšana”

Identifikācijas Nr. RS/2023/76

**LĪGUMS Nr. LIG-IEP/2023/\_\_\_\_\_\_\_**

Elektroautobusu ātrās lieljaudas elektrouzlādes iekārtu piegāde un iestatīšana

**Rīgas pašvaldības sabiedrība ar ierobežotu atbildību „Rīgas satiksme”**, reģistrēta Latvijas Republikas komercreģistrā 2003.gada 20.februārī, vien.reģ.Nr.40003619950, turpmāk – Pasūtītājs, tās \_\_\_\_\_\_\_\_\_\_\_\_ personā, kura rīkojas saskaņā ar valdes lēmumu, no vienas puses,

un

**\_\_\_\_\_\_\_\_\_\_\_\_\_\_\_\_\_\_,** vien.reģ.Nr. \_\_\_\_\_\_\_\_\_\_\_\_\_\_\_\_, tās valdes locekļa \_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, turpmāk – Izpildītājs, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Elektroautobusu ātrās lieljaudas elektrouzlādes iekārtu piegāde un iestatīšana” (identifikācijas Nr. RS/2023/76) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Pasūtītājs uzdod, un Izpildītājs ar saviem spēkiem un līdzekļiem apņemas nodrošināt elektroautobusu 7 (septiņu) ātrās lieljaudas elektrouzlādes iekārtu (turpmāk arī – Iekārtas) piegādi un iestatīšanu Pasūtītāja objektos, tajā skaitā pieslēgšanu esošajai Pasūtītāja uzlādes tīkla vadības un monitoringa sistēmai, saskaņā ar Tehnisko specifikāciju (Līguma 1.pielikums) un Izpildītāja Tehnisko piedāvājumu (Līguma 3.pielikums) (turpmāk – Darbi).
	2. Izpildītājs apņemas nodrošināt Iekārtu (tajā skaitā programmnodrošinājuma un/vai aparātprogrammatūras) apkopi, uzturēšanu un remontu garantijas periodā, atbilstoši Tehniskajā specifikācijā (Līguma 1.pielikums) noteiktajam. Pēc Pasūtītāja pieprasījuma Izpildītājs veic garantijas laikā nepieciešamos remontdarbus, kas neietilpst garantijas nosacījumos, un programmnodrošinājuma pielāgošanas papildus darbus.
	3. Pēc Iekārtu uzstādīšanas Pasūtītāja objektos Izpildītāja speciālists (iepirkuma piedāvājumā norādītais speciālists), saskaņā ar Tehniskajā specifikācijā norādīto nodrošina Iekārtu iestatīšanu, tajā skaitā pieslēgšanu pie RP SIA “Rīgas satiksme” uzlādes tīkla vadības un monitoringa sistēmas (turpmāk arī – Iekārtu iestatīšana).Minētās darbības jāveic12 (divpadsmit) kalendāro nedēļu laikā, no brīža, kad Pasūtītāja pilnvarotā persona pa e-pastu informējusi Izpildītāja pilnvaroto personu par nepieciešamību veikt Iekārtu iestatīšanu. Izpildītājam jāņem vērā, ka visu Iekārtu uzstādīšana Pasūtītāja objektos var nenotikt vienlaicīgi, līdz ar to var būt nepieciešams organizēt vairākas Izpildītāja speciālista (iepirkuma piedāvājumā norādītais speciālists)vizītes.
	4. Pēc Iekārtu iestatīšanas Izpildītājs apņemas nodrošināt Pasūtītāja darbinieku apmācības atbilstoši Tehniskajā specifikācijā (Līguma 1.pielikums) noteiktajam.
2. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
	2. Izpildītājs piegādā Iekārtas \_\_\_ kalendāro nedēļu laikā (*termiņu norāda atbilstoši Izpildītāja piedāvājumā norādītajam*) no līguma noslēgšanas brīža. Piegāde veicama uz Pasūtītāja norādītu vietu Rīgas pilsētas administratīvajā teritorijā. Pusēm vienojoties, iekārtas iespējams piegādāt ātrākā termiņā. Iekārtu (tajā skaitā programmnodrošinājuma un/vai aparātprogrammatūras) garantija ir (\_\_\_\_\_\_) mēneši (*garantijas laiku norāda atbilstoši Izpildītāja piedāvājumā norādītajam*) no brīža, kad Iekārtas ir piegādātas, iestatītas un nodrošināta Pasūtītāja darbinieku apmācība Līgumā noteiktajā kārtībā.
	3. Līguma 2.2.punktā norādītajā garantijas termiņā Izpildītājs pēc Pasūtītāja pieprasījuma veic garantijas laikā nepieciešamos remontdarbus, kas neietilpst garantijas nosacījumos, un programmnodrošinājuma pielāgošanas papildus darbus.
3. **LĪGUMA SUMMA UN NORĒĶINU KĀRTĪBA**
	1. Līguma kopējā cena sastāda \_\_\_\_\_\_\_\_\_ EUR neieskaitot pievienotās vērtības nodokli (PVN). PVN likme tiks piemērota saskaņā ar spēkā esošo likumu „Par pievienotās vērtības nodokli”. Līguma cenā ietilpst:
		1. cena par 7 elektrouzlādes iekārtu komplektiem, to piegādi, iestatīšanu, apkopi (uzturēšanu) garantijas laikā, apmācībām, kā arī par programmnodrošinājumu un tā uzturēšanas pakalpojumiem garantijas laikā un licencēm (ja tādas nepieciešamas) \_\_\_\_\_\_\_\_\_\_\_\_\_ EUR bez PVN apmērā. Detalizētas izmaksas norādītas Finanšu piedāvājuma tabulā (Līguma 2.pielikums).
		2. Plānotās izmaksas garantijas laikā nepieciešamajiem remontdarbiem, kas neietilpst garantijas nosacījumos, un programmnodrošinājuma pielāgošanas papildus darbiem \_\_\_\_\_\_\_\_\_ EUR bez PVN. Pasūtītājs ir tiesīgs nepasūtīt darbus visas šajā punktā norādītās summas apmērā.
	2. Samaksa par Iekārtu piegādi, apkopi (uzturēšanu) garantijas laikā, programmnodrošinājumu un tā uzturēšanu garantijas laikā, licencēm (ja tādas nepieciešamas), iestatīšanu un apmācībām tiek veikta sekojošā kārtībā:
		1. Pēc Līguma noslēgšanas un Izpildītāja rēķina saņemšanas, Pasūtītājs 20 (divdesmit) dienu laikā samaksā Izpildītājam avansu 20 % (divdesmit procentu) apmērā no Līguma summas daļas par iekārtu komplektu piegādi, apkopi (uzturēšanu) garantijas laikā, programmnodrošinājumu un tā uzturēšanu garantijas laikā un licencēm (ja tādas nepieciešamas) (Finanšu piedāvājuma 1.pozīcija), ar nosacījumu, ka Izpildītājs iesniedz Pasūtītājam apdrošināšanas sabiedrības vai kredītiestādes izsniegtu avansa garantiju maksājamā avansa apmērā saskaņā ar Līguma 3.7.punktu.
		2. pēc Iekārtu piegādes un pieņemšanas Līgumā noteiktajā kārtībā un rēķina saņemšanas Pasūtītājs 30 (trīsdesmit) dienu laikā samaksā Izpildītājam 90 (deviņdesmit) % no Līguma summas daļas par iekārtu komplektu piegādi, apkopi (uzturēšanu) garantijas laikā, programmnodrošinājumu un tā uzturēšanu garantijas laikā un licencēm (ja tādas nepieciešamas) (Finanšu piedāvājuma 1.pozīcija), pilnībā ieturot saskaņā ar Līguma 3.2.1.punktu izmaksāto avansu. Attiecīgā summa tiek pārskaitīta uz Izpildītāja rēķinā norādīto bankas kontu.
		3. pēc uzstādīto Iekārtu iestatīšanas un Pasūtītāja darbinieku apmācību pabeigšanas, pieņemšanas – nodošanas akta abpusējas parakstīšanas un rēķina saņemšanas Pasūtītājs 30 (trīsdesmit) dienu laikā samaksā Izpildītājam Finanšu piedāvājumā norādīto cenu par Iekārtu iestatīšanu un apmācībām, pārskaitot attiecīgo summu uz Izpildītāja rēķinā norādīto bankas kontu.
		4. 10 (desmit) % ieturējums no Līguma summas daļas par iekārtu komplektu piegādi, apkopi (uzturēšanu) garantijas laikā, programmnodrošinājumu un tā uzturēšanu garantijas laikā un licencēm (ja tādas nepieciešamas) (Finanšu piedāvājuma 1.pozīcija) Izpildītājam tiek izmaksāts 30 (trīsdesmit) dienu laikā pēc tam, kad ir pabeigta un pieņemta Iekārtu iestatīšana un Pasūtītāja darbinieku apmācības, pārskaitot attiecīgo summu uz Izpildītāja rēķinā norādīto bankas kontu.
		5. Gadījumā, ja visu Iekārtu piegāde un/vai iestatīšana nenotiek vienlaicīgi, Pasūtītājs ir tiesīgs veikt samaksu par faktiski piegādātajām un / vai iestatītajām Iekārtām saskaņā ar Līguma 3.2.1. - 3.2.4.punktos noteikto kārtību.
		6. Gadījumā, ja Izpildītājs neiesniedz Līguma 3.2.1.punktā norādīto rēķinu un Pasūtītājs nemaksā avansu, tad samaksa pēc Iekārtu piegādes un pieņemšanas Līgumā noteiktajā kārtībā tiek veikta 90 (deviņdesmit) % apmērā no Līguma summas daļas par iekārtu komplektu piegādi, apkopi (uzturēšanu) garantijas laikā, programmnodrošinājumu un tā uzturēšanu garantijas laikā un licencēm (ja tādas nepieciešamas) (Finanšu piedāvājuma 1.pozīcija).
	3. Garantijas laikā nepieciešamo remontdarbu, kas neietilpst garantijas nosacījumos, un programmnodrošinājuma pielāgošanas papildus darbu izmaksas:
		1. \_\_\_\_\_\_ EUR bez PVN par plānveida remontdarbiem pamatojoties uz saskaņotu tāmi (brigādes 1 darba stunda) ;
		2. \_\_\_\_\_\_ EUR bez PVN reakcijai uz servisa pieteikumiem un pirmajai stundai pēc pieteikuma (izsaukuma) ārkārtas situācijas novēršanas remontdarbiem (brigādes 1 darba stunda);
		3. \_\_\_\_\_\_EUR bez PVN remontdarbiem ārkārtas situācijas novēršanai (katra nākamā stunda pēc pirmās stundas) (brigādes 1 darba stunda);
		4. \_\_\_\_ EUR bez PVN programmnodrošinājuma pakalpojumiem programmnodrošinājuma pielāgošanai (izstrādes stunda).
	4. Apmaksu par kvalitatīvi veiktajiem Iekārtu remontdarbiem vai programmnodrošinājuma pakalpojumiem, kas neietilpst garantijas nosacījumos, Pasūtītājs veic, pamatojoties uz Izpildītāja iesniegto rēķinu. Par pamatu rēķina izrakstīšanai kalpo Pušu pilnvaroto personu abpusēji parakstīts dokuments par remonta izpildi vai par programmnodrošinājuma pakalpojumu izpildi.
	5. Pavadzīmēs un rēķinos Izpildītājam ir obligāti jānorāda šī Līguma numurs.
	6. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
	7. Izpildītājs Līguma 3.2.1.punktā paredzētā avansa saņemšanai iesniedz Pasūtītājam apdrošināšanas kompānijas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Pasūtītāja akceptētu apdrošināšanas polisi par visu avansa maksājuma summu (avansa maksājuma garantiju) vai iesniedz Pasūtītājam Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas bankas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, beznosacījumu neatsaucamu pirmā pieprasījuma ekspromisorisku, Pasūtītāja akceptētu avansa maksājuma garantiju. Minimālais avansa maksājuma garantijas spēkā esamības termiņš ir 2025.gada \_\_ (*Līguma 2.2.punktā paredzētais iekārtu piegādes termiņš un papildus četras kalendārās nedēļas*). Gadījumā, ka Iekārtu piegāde aizkavējas, Izpildītājam ir pienākums iesniegt Pasūtītājam avansa maksājuma garantijas termiņā pagarinājumu atbilstoši šajā punktā noteiktajam principam, ka avansa maksājuma garantijas spēkā esamības termiņš ir plānotais iekārtu piegādes termiņš un papildus četras kalendārās nedēļas.
	8. Finanšu piedāvājumā 4., 5., 6., un 7.pozīcijā norādītās cenas var tikt mainītas (palielinātas vai samazinātas) vienu reizi gadā, sākot ar otro gadu pēc garantijas saistību uzsākšanās, veicot cenu indeksāciju un piemērojot LR Centrālās statistikas pārvaldes noteiktos patēriņa cenu indeksus (pārmaiņas) grupai “33.14 Elektroierīču remonts” attiecībā uz Finanšu piedāvājuma 4., 5. un 6.pozīciju jeb LR Centrālās statistikas pārvaldes noteiktos patēriņa cenu indeksus (pārmaiņas) grupai “62 Datorprogrammēšana, konsultēšana un saistītas darbības” attiecībā uz Finanšu piedāvājuma 7.pozīciju, ja indeksa (pārmaiņu) svārstības ir vismaz 5 %. Veicot cenu indeksāciju pirmo reizi, cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas datus ar attiecīgā pilnā ceturkšņa datiem pirms indeksācijas perioda sākuma. Veicot cenu indeksāciju atkārtoti, cenu indeksus (pārmaiņas) nosaka, salīdzinot iepriekšējās cenu indeksācijas pārskata perioda pēdējā pilnā ceturkšņa datus ar attiecīgā pilnā ceturkšņa datiem pēc gada. Ja minēto datu salīdzināšanas rezultātā konstatēts cenu indeksu palielinājums par vismaz 5 %, Finanšu piedāvājumā norādītās cenas attiecīgi palielina. Ja minēto datu salīdzināšanas rezultātā konstatēts cenu indeksu samazinājums par vismaz 5 %, Finanšu piedāvājumā norādītās cenas attiecīgi samazina.
	9. Izmaiņas Finanšu piedāvājumā norādītajās cenās, pamatojoties uz Līguma 3.8.punktu, tiek veiktas, Pusēm par to rakstiskā veidā noslēdzot papildus vienošanos pie Līguma.
	10. Ja Izpildītājs vēlas ierosināt cenu indeksāciju, pamatojoties uz Līguma 3.8.punktu, tas iesniedz Pasūtītājam rakstisku lūgumu, pievienojot atbilstošu ierosināto cenu indeksāciju pamatojošu LR Centrālās statistikas pārvaldes izdotu izziņu.
	11. Ja Pasūtītājs vēlas ierosināt cenu indeksāciju, pamatojoties uz Līguma 3.8.punktu, tas iesniedz Izpildītājam attiecīgu papildus vienošanās pie Līguma projektu, pievienojot atbilstošu ierosināto cenu indeksāciju pamatojošu LR Centrālās statistikas pārvaldes izdotu izziņu.
4. **DARBU (PIEGĀŽU) IZPILDES UN PIEŅEMŠANAS KĀRTĪBA**
	1. Izpildītājs piegādā Iekārtas saskaņā ar Līgumā noteikto termiņu uz Pasūtītāja pilnvarotās personas norādīti vietu, iepriekš ar Pasūtītāja pilnvaroto personu saskaņojot konkrētu piegādes laiku.
	2. Līdz ar Iekārtu piegādi Izpildītājs nodod Pasūtītājam visu tehnisko dokumentāciju saskaņā ar Tehnisko specifikāciju.
	3. Pasūtītāja pilnvarotā persona, pieņemot no Izpildītāja Iekārtas, 5 (piecu) darba dienu laikā pārbauda tās daudzuma un kvalitātes atbilstību Līguma noteikumiem un pavadzīmē – rēķinā norādītajam. Atbilstības gadījumā Pasūtītājs paraksta pavadzīmi – rēķinu, kas kļūst par šī Līguma neatņemamu sastāvdaļu.
	4. Ja Iekārtas ir Līguma noteikumiem neatbilstošā kvalitātē vai konstatējama citāda neatbilstība Līguma noteikumiem, Pasūtītāja pilnvarotā persona 5 (piecu) darba dienu laikā par konstatētajiem trūkumiem sastāda reklamācijas pieteikumu un nosūta to Izpildītāja pilnvarotajai personai uz elektroniskā pasta adresi. Tādā gadījumā, tiek uzskatīts, ka Iekārtu piegāde nav veikta, un Pasūtītājs, ja minētie trūkumi netiek novērsti Iekārtu piegādes termiņa ietvaros vai Izpildītājs nepierāda, ka reklamācijas pieteikumā norādītie trūkumi vai neatbilstības nav pamatoti, ir tiesīgs piemērot līgumsodu Piegādātājam atbilstoši 6.7.punktā noteiktajai kārtībai līdz brīdim, kamēr Izpildītājs nenovērsīs konstatētās nepilnības.
	5. Ja piegādātajai Iekārtai tiek konstatēts ražošanas defekts, transportēšanas laikā radies bojājums, vai ir tikusi piegādāta neatbilstoša Iekārta, Izpildītājs par saviem līdzekļiem nodrošina defektu/bojājumu/neatbilstību novēršanu ne ilgāk kā 20 (divdesmit) darba dienu laikā no fakta konstatēšanas un paziņošanas Izpildītājam dienas. Izpildītājam ir pienākums 10 (desmit) darba dienu laikā par saviem līdzekļiem izvest neatbilstošo Iekārtu vai tās neatbilstošās daļas no tās atrašanās vietas. Par konstatētajām neatbilstībām Pasūtītāja pilnvarotā persona sastāda reklamācijas pieteikumu un nosūta to Izpildītāja pilnvarotajai personai uz Līgumā paredzēto elektroniskā pasta adresi.
	6. Izpildītājam 2 (divu) darba dienu laikā pēc jebkura Līgumā paredzētā reklamācijas pieteikuma saņemšanas jāatsūta rakstisks paskaidrojums par reklamācijā norādītajām neatbilstībām. Izpildītājam ir tiesības atsūtīt savu pārstāvi reklamācijas pieteikumā norādīto neatbilstību novērtēšanai.
	7. Ja Izpildītājs nepilda 4.6.punkta noteikumus un nesniedz argumentētu skaidrojumu vai pierādījumus, ka reklamācijas pieteikumā norādītās neatbilstības nav patiesas, tiek uzskatīts, ka Izpildītājs piekrīt reklamācijas pieteikumā minētajiem trūkumiem vai neatbilstībām.
	8. Ja Izpildītājs nepiekrīt Pasūtītāja reklamācijas pieteikumā norādītajiem Iekārtas trūkumiem vai neatbilstībām, Puses strīda izšķiršanā vai trūkuma vai neatbilstības konstatēšana var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Iekārtai ir trūkumi vai neatbilstības, Izpildītājs sedz ekspertīzes izmaksas.
	9. Ja Pasūtītājam rodas šaubas par piegādātās Iekārtas izcelsmi, Pasūtītājam ir tiesības to nosūtīt oriģinālajam Iekārtas ražotājam vai tā autorizētam pārstāvim, lai veiktu tās pārbaudi atbilstībai. Ja oriģinālais Iekārtas ražotājs vai tā autorizēts pārstāvis konstatē Iekārtas neatbilstību, Izpildītājs apmaina Iekārtu pret atbilstošu, bet, ja tas nav iespējams, par saviem līdzekļiem 5 (piecu) dienu laikā izved Iekārtu no Pasūtītāja teritorijas un atmaksā neatbilstošās Preces samaksu un Preces nosūtīšanas pārbaudei izdevumus Pasūtītājam.
	10. Pēc 1.3.punktā minētā paziņojuma saņemšanas Izpildītājs veic Iekārtu iestatīšanu tajā skaitā pieslēgšanu esošajai Pasūtītāja uzlādes tīkla vadības un monitoringa sistēmai, Pasūtītāja objektos, un Pasūtītāja darbinieku apmācības saskaņā ar Līguma nosacījumiem. Iekārtu iestatīšana Izpildītājam var būt jāveic atšķirīgos laika periodos katrai iekārtai (termiņš atkarīgs no Iekārtu montāžas darbiem katrā objektā). Pēc darbu pabeigšanas Pasūtītāja pilnvarotās personas 5 (piecu) darba dienu laikā pārbauda darbu atbilstību Līguma noteikumiem un paraksta pieņemšanas nodošanas aktu vai sniedz motivētu atteikumu tā parakstīšanai.
	11. Konstatējot Līguma 4.10.punktā minēto darbu neatbilstību Līguma noteikumiem, Pasūtītāja pilnvarotā persona 5 (piecu) darba dienu laikā no dienas, kad Izpildītājs ir rakstiski paziņojis, ka darbi ir veikti, sagatavo neatbilstības pieteikumu par konstatētajiem trūkumiem (turpmāk - neatbilstības pieteikums) un paziņo par to Izpildītāja pārstāvim uz elektroniskā pasta adresi. Tādā gadījumā, tiek uzskatīts, ka minētie darbi nav veikti, un Pasūtītājs, ja minētie trūkumi netiek novērsti Līguma 1.3.punktā minēto termiņu ietvaros vai Izpildītājs nepierāda, ka neatbilstības pieteikumā norādītie trūkumi vai neatbilstības nav pamatoti, ir tiesīgs piemērot līgumsodu Izpildītājam atbilstoši Līguma 6.7. punktā noteiktajai kārtībai līdz brīdim, kamēr Izpildītājs nenovērsīs konstatētās nepilnības.
	12. Izpildītājam 2 (divu) darba dienu laikā pēc neatbilstības pieteikuma saņemšanas jāatsūta savs pārstāvis vai rakstisks paskaidrojums par neatbilstības pieteikumā norādītajām neatbilstībām.
	13. Ja Izpildītājs nepilda 4.12.punkta noteikumus un nesniedz argumentētu skaidrojumu, vai pierādījumus, ka neatbilstības pieteikumā norādītās neatbilstības nav patiesas, tiek uzskatīts, ka Izpildītājs piekrīt neatbilstības pieteikumā minētajiem trūkumiem vai neatbilstībām.
	14. Ja Izpildītājs nepiekrīt Pasūtītāja neatbilstības pieteikumā norādītajiem Līguma 4.10.punktā minēto darbu trūkumiem vai neatbilstībām, Puses strīda izšķiršanā vai trūkuma vai neatbilstības konstatēšana var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Līguma 4.10.punktā minētajiem darbiem ir trūkumi vai neatbilstības, Izpildītājs sedz ekspertīzes izmaksas.
	15. Pasūtītāja pilnvarotā persona paraksta Līguma 4.10.punktā minēto darbu pieņemšanas – nodošanas aktu tikai pēc neatbilstības pieteikumā minēto trūkumu un neatbilstību novēršanas.
	16. Iekārtu apkopes (uzturēšanas) darbi un programmnodrošinājuma un/vai aparātprogrammatūras uzturēšanas darbi tiek veikti atbilstoši Tehniskajai specifikācijai, ražotāja nosacījumiem un Izpildītāja piedāvājumam.
	17. Ja Izpildītājs, saņem servisa pieteikumu Tehniskajā specifikācijā noteiktajā kārtībā par Iekārtas bojājumiem, kuru novēršana neietilpst garantijas saistībās, Izpildītājs reaģē un novērš defektus atbilstoši Tehniskajā specifikācijā noteiktajiem termiņiem ārkārtas (avārijas) situāciju novēršanai. Pirms ārkārtas (avārijas) remontdarbu veikšanas, Izpildītāja pārstāvis darbus un to izmaksas pa elektronisko pastu saskaņo ar Pasūtītāja pārstāvi, un 2 (divu) dienu laikā pēc ārkārtas (avārijas) remontdarbu veikšanas, iesniedz Pasūtītāja pārstāvim avārijas Darbu aktu. Šajā gadījumā Darba aktā brigādes darba izmaksas Izpildītājs norāda atbilstoši Finanšu piedāvājuma 5. un 6.pozīcijai.
	18. Ja remontdarbu, kuru novēršana neietilpst garantijas saistībās, veikšanai objektīvi nepieciešams ilgāks laiks, Izpildītājs iesniedz Pasūtītāja pilnvarotajai personai Darbu aktu. Pēc Darbu akta saskaņošanas ar Pasūtītāja pilnvarotu personu, Izpildītājs apņemas veikt attiecīgās Iekārtas remontu Pušu pilnvaroto pārstāvju saskaņotā termiņā. Šajā gadījumā Darba aktā brigādes darba izmaksas Izpildītājs norāda atbilstoši Finanšu piedāvājuma 4.pozīcijai.
	19. Ja Izpildītājs Iekārtu apkopes laikā konstatē Iekārtu defektus, kuru novēršana neietilpst garantijas nosacījumos, Izpildītājam ir pienākums par to nekavējoties informēt Pasūtītāja pilnvaroto pārstāvi un novērst defektus nekavējoties atbilstoši Tehniskajā specifikācijā noteiktajiem termiņiem ārkārtas (avārijas) situāciju novēršanai saskaņā ar Līguma 4.17.punktā norādīto kārtību, jeb, ja tas objektīvu iemeslu dēļ nav iespējams, Pušu pārstāvji vienojas par defektu novēršanu Līguma 4.18.punktā noteiktajā kārtībā.
	20. Izpildītāja piedāvātā cena Iekārtu remontdarbu izpildes ietvaros izmantojamiem materiāliem un rezerves daļām nedrīkst pārsniegt vairāk kā par 10 % (desmit procentiem) attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt – no materiāla vai rezerves daļas piegādātāja, kurš attiecīgo preci piegādā Izpildītājam, noteiktās cenas. Papildus Izpildītājs ir tiesīgs Darbu aktā norādīt ar materiālu vai rezerves daļu piegādi saistītos izdevumus. Izpildītājam pēc Pasūtītāja pieprasījuma ir pienākums iesniegt dokumentus, kas pamato cenu izcelsmi.
	21. Pasūtītāja pilnvarotā persona, pieņemot Iekārtu remontdarbus, paraksta Izpildītāja iesniegto remonta izpildi apliecinošo dokumentu (Darbu aktu).
	22. Ja remontdarbi ir veikti nekvalitatīvi, vai tā izpildei nepieciešamo materiālu vai rezerves daļu piegāde veikta nekvalitatīvi, materiāli vai rezerves daļas ir nekvalitatīvi vai nefunkcionējoši, Pasūtītāja pilnvarotā persona neparaksta darbu izpildi apliecinošo dokumentu (Darba aktu), un 5 (piecu) darba dienu laikā sagatavo un nosūta pretenziju uz Izpildītāja pilnvarotās personas e-pasta adresi, kurā norāda konstatētos defektus vai citas neatbilstības.
	23. Izpildītājs par saviem līdzekļiem novērš Pasūtītāja pilnvarotās personas pretenzijā norādītos trūkumus un atkārtoti nodrošina darbu nodošanu.
	24. Ja Pušu pilnvaroto personu saskaņotajā termiņā Iekārtas remontu objektīvu iemeslu dēļ veikt nav iespējams, Pušu pilnvarotās personas ir tiesīgas vienoties par izpildes termiņa pagarināšanu.
	25. Ja garantijas laikā Puses identificē nepieciešamību veikt izmaiņas programmatūrā (sniegt programmnodrošinājuma pakalpojumus programmnodrošinājuma pielāgošanai), Pušu pilnvarotie pārstāvji vienojas par izmaiņu pieprasījuma darbu realizāciju, saskaņojot un parakstot atsevišķu Darba uzdevumu. Darba uzdevumā izmaksas tiek norādītas atbilstoši Finanšu piedāvājuma 7.pozīcijai.
	26. Izmaiņu pieprasījuma izpildes rezultātā Izpildītājs iesniedz Pasūtītājam izstrādes piegādi un Pušu pilnvarotie pārstāvji paraksta pieņemšanas nodošanas aktu. Ja izstrāde ir veikta nekvalitatīvi, Pasūtītāja pilnvarotā persona neparaksta pieņemšanas – nodošanas aktu, un 5 (piecu) darba dienu laikā sagatavo un nosūta pretenziju uz Izpildītāja pilnvarotās personas e-pasta adresi, kurā norāda konstatētās neatbilstības. Izpildītājs par saviem līdzekļiem novērš Pasūtītāja pilnvarotās personas pretenzijā norādītos trūkumus un atkārtoti nodrošina pakalpojuma nodošanu.
5. **GARANTIJAS**
	1. Izpildītājs nodrošina garantiju \_\_\_\_\_\_\_\_ mēnešus (*garantijas laiku norāda ņemot vērā Izpildītāja piedāvājumā norādīto*), atbilstoši Līgumā un Tehniskajā specifikācijā noteiktajām prasībām un kārtībai.
	2. Garantijas laikā nepieciešamajiem remontdarbiem, kas neietilpst garantijas nosacījumos, un programmnodrošinājuma pielāgošanas papildus darbiem Izpildītājs nodrošina 2 (divu) gadu garantiju.
6. **PUŠU TIESĪBAS, PIENĀKUMI UN ATBILDĪBA**
	1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Izpildītājs uzņemas atbildību par darba drošības tehnikas un normatīvajos aktos noteikto ugunsdrošības noteikumu ievērošanu Līguma izpildes procesā un par šo noteikumu neievērošanu Pasūtītāja teritorijā.
	3. Izpildītājs uzņemas visu atbildību par Līguma izpildē iesaistīto personu instruktāžu un apmācību darba aizsardzības jomā pirms Līguma izpildes uzsākšanas un visā laikposmā, kad šīs personas tiek nodarbinātas Pasūtītāja teritorijā.
	4. Pasūtītājam ir pienākums informēt Izpildītāju par darba vides riskiem, nosūtot informāciju uz Līgumā norādītā Izpildītāja pilnvarotās personas e-pasta adresi.
	5. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	6. Līgumsoda samaksa neatbrīvo Puses no to pienākumu izpildes, kā arī nodarīto zaudējumu atlīdzināšanas.
	7. Par jebkuru Līgumā (Tehniskajā specifikācijā) paredzētā izpildes termiņa nokavēšanu Pasūtītājs ir tiesīgs aprēķināt Izpildītājam līgumsodu 0,1% apmērā no kopējās Līguma cenas par katru nokavēto dienu.
	8. Par garantijas saistību izpildes termiņu neievērošanu Pasūtītājs ir tiesīgs aprēķināt Izpildītājam līgumsodu 300 EUR apmērā par katru nokavēto dienu.
	9. Par Pušu pilnvaroto pārstāvju savstarpēji saskaņotā izpildes termiņa neievērošanu remontdarbiem, kas neietilpst garantijas nosacījumos, un programmnodrošinājuma pielāgošanas papildus darbiem Pasūtītājs ir tiesīgs aprēķināt Izpildītājam līgumsodu 0,1% apmērā no darbu izpildes cenas par katru nokavēto dienu.
	10. Par samaksas termiņu neievērošanu Izpildītājs ir tiesīgs aprēķināt Pasūtītājam līgumsodu 0,1% apmērā no nokavētā maksājuma summas par katru nokavēto dienu.
	11. Pasūtītājam ir tiesības ieturēt līgumsodu no Izpildītājam izmaksājamās summas. Ja tas nav iespējams, Pasūtītājs izraksta un iesniedz Izpildītājam rēķinu par līgumsoda samaksu. Rēķinu par līgumsodu otra Puse apmaksā 5 darba dienu laikā, skaitot no tā iesniegšanas dienas.
	12. Līguma 6.7., 6.9. un 6.10.punktā noteiktajā gadījumā kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no neizpildīto saistību apmēra.
	13. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	14. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar konkrēto līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 3.1.punktā, apmērā.
	15. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	16. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
	17. Pasūtītājam ir tiesības vienpusēji atkāpties no Līguma šādos gadījumos:
		1. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līguma;
		2. Izpildītājs vairāk kā par 20 (divdesmit) dienām kavē Iekārtu piegādes un vai iestatīšanas termiņu un pēc Pasūtītāja brīdinājuma piegāde un vai darbi joprojām nav izpildīti;
		3. Sabiedrisko pakalpojumu sniedzēju iepirkumu likuma 69.pantā paredzētajos gadījumos.
7. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī trešo personu vandālisms, karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
	3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.
8. **APAKŠUZŅĒMĒJU, SPECIĀLISTU UN DARBINIEKU PIESAISTĪŠANA**
	1. Pēc Līguma noslēgšanas, Izpildītājs iesniedz Pasūtītājam Līguma izpildē iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī Apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām izmaiņām Apakšuzņēmēju sarakstā, kā arī papildina sarakstu ar informāciju par Apakšuzņēmēju, kas tiek vēlāk iesaistīts darbu veikšanā. Informāciju par izmaiņām Apakšuzņēmēju sarakstā vai par jauna Apakšuzņēmēja piesaistīšanu Izpildītājs iesniedz Pasūtītājam, rakstveidā nosūtot to uz Līgumā norādīto Pasūtītāja juridisko/elektronisko adresi.
	2. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu, kā arī papildu apakšuzņēmēja iesaistīšanu Līguma izpildē.
	3. Izpildītājs Konkursa piedāvājumā norādīto personālu un apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla un apakšuzņēmēju nomaiņai, ja pastāv kāds no šādiem nosacījumiem:
		1. piedāvātais personāls neatbilst Konkursa nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālam, kas tika vērtēts;
		2. piedāvātais apakšuzņēmējs neatbilst Konkursa nolikumā izvirzītajam prasībām, kas attiecas uz apakšuzņēmējiem;
		3. tiek nomainīts apakšuzņēmējs, uz kura iespējām Konkursā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Sabiedrisko pakalpojumu sniedzēju iepirkuma likuma [48.](https://likumi.lv/ta/id/288730#p48) panta otrajā daļā (-) minētajiem pretendentu izslēgšanas iemesliem;
		4. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 *euro*, atbilst Sabiedrisko pakalpojumu sniedzēju iepirkuma likuma [48.](https://likumi.lv/ta/id/288730#p48) panta otrajā daļā minētajiem pretendentu izslēgšanas iemesliem;
		5. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
	4. Izpildītājs drīkst veikt jauna apakšuzņēmēja iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē. Pasūtītājs nepiekrīt jauna apakšuzņēmēja iesaistīšanai Līguma izpildē, ja pastāv kāds no šādiem nosacījumiem:
		1. uz piedāvāto apakšuzņēmēju attiecas Sabiedrisko pakalpojumu sniedzēju iepirkuma likuma [48.](https://likumi.lv/ta/id/288730#p48) panta otrās daļas izslēgšanas nosacījumi. Minēto izslēgšanas nosacījumu pārbaude tiek veikta tajā datumā, kad Pasūtītājs lemj par atļaujas sniegšanu Izpildītājam piesaistīt jaunu apakšuzņēmēju līguma izpildes nodrošināšanai.
		2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkumā noteiktajiem piedāvājuma izvērtēšanas kritērijiem.
	5. Pasūtītājs piekrīt piedāvājumā norādītā apakšuzņēmēja nomaiņai, ja uz jauno apakšuzņēmēju nav attiecināmi Līguma 8.3.2. – 8.3.5.punktā norādītie nosacījumi, šādos gadījumos:
		1. piedāvājumā norādītais apakšuzņēmējs ir rakstveidā paziņojis par atteikšanos piedalīties iepirkuma līguma izpildē;
		2. piedāvājumā norādītais apakšuzņēmējs atbilst Sabiedrisko pakalpojumu sniedzēju iepirkuma likuma [48.](https://likumi.lv/ta/id/288730#p48) panta otrajā daļā minētajiem pretendentu izslēgšanas iemesliem.
	6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 8.3., 8.4. un 8.5.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 8.3., 8.4. un 8.5. punktu. Izpildītājs nav tiesīgs bez saskaņošanas ar Pasūtītāju veikt Iepirkuma Piedāvājumā norādītā personāla un Apakšuzņēmēju nomaiņu un iesaistīt papildu Apakšuzņēmējus Līguma izpildē. Pasūtītājs var prasīt personāla un Apakšuzņēmēja viedokli par nomaiņas iemesliem.
	7. Pasūtītājam ir tiesības rakstveidā pieprasīt Izpildītājam nekavējoties nomainīt Darbu izpildē iesaistītos speciālistus un Apakšuzņēmējus un Izpildītājam ir pienākums nekavējoties, bet ne vēlāk kā 5 (piecu) darba dienu laikā šādu Pasūtītāja pieprasījumu izpildīt, pamatojot to ar kādu no šādiem iemesliem:

8.7.1. Līguma noteikumiem (tajā skaitā, Tehniskās specifikācijas prasībām) vai normatīvajiem aktiem neatbilstoša pienākumu pildīšana;

8.7.2. atkārtota tādu darbību veikšana, kas kaitē darba drošībai, veselībai vai vides aizsardzībai.

8.9. Izpildītāja rīcībā jābūt tehniskajam personālam un aprīkojumam, kas nepieciešams kvalitatīvai un sekmīgai Līguma izpildei. Nepieciešamības gadījumā Izpildītājs piesaista papildus jomas speciālistus sekmīgai Līguma izpildei.

**9. KONFIDENCIALITĀTE**

* 1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
1. **CITI LĪGUMA NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses ir – \_\_\_\_\_\_\_\_\_\_\_\_\_\_\_\_\_\_\_\_\_\_\_;
		2. no Izpildītāja puses ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
		3. pilnvarotajām personām ir tiesības saskaņot piegādes veikšanas laikus, parakstīt pieņemšanas un nodošanas aktus, Darbu aktus, Darba uzdevumus, reklamācijas pieteikumus, rēķinus un pavadzīmes, sagatavot, parakstīt un nosūtīt pretenzijas, risināt garantijas jautājums, kā arī risināt citus jautājumus, kas saistīti ar Līguma izpildi.
	2. Par Izpildītāja informēšanu par darba vides riskiem, Pasūtītājs nozīmē atbildīgo personu - Darba aizsardzības un arodveselības nodaļas vadītāju Ināru Kačkāni, tālr: 26558028, e-pasts: inara.kackane@rigassatiksme.lv.
	3. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
	4. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	5. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	6. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
	7. Līgums ir saistošs Pušu tiesību un saistību pārņēmējiem.
	8. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses nevarēs vienoties, strīdus izšķirs Latvijas Republikas tiesa saskaņā ar tās likumiem.
	9. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	10. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
	11. Līgums ar tā pielikumiem sagatavots un parakstīts elektroniski, izmantojot drošu elektronisko parakstu un satur laika zīmogu. Par Līguma spēkā stāšanās datumu uzskatāms datums, kad pievienots pēdējais elektroniskais paraksts.
2. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
| **Pasūtītājs:** |  | **Izpildītājs:** |
| **RP SIA “Rīgas satiksme”**juridiskā adrese: Kleistu iela 28, Rīga LV-1067biroja adrese: Vestienas iela 35, Rīga LV-1035Vien. reģ. Nr. 40003619950Banka: AS „Citadele Banka”Kods PARXLV22Konts LV56PARX0006048641565 |  | **“\_\_\_\_\_\_\_\_\_\_”**juridiskā adrese: Vien. reģ. Nr. Banka: Kods: Konts:  |
|  |  |  |
| Dž. Innusa |  | / / |

\*DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-2)
2. Norāda, ja pretendents ir atkarīgā sabiedrība Koncernu likuma izpratnē. [↑](#footnote-ref-3)